
1. Uvod

Prema zakonskim i podzakonskim  aktima koji reguliraju knjižničnu djelatnost, Općinska knjižnica Hrvatska sloga Gradac ( u daljnjem tekstu Knjižnica) u 2026.g. planira obavljati :
· redovite poslovne djelatnosti :
               - nabavu knjižne građe( 600-700)
               - stručnu obradu građe
               - smještaj građe
               - davanje na korištenje
               - vođenje dokumentacije o građi i korisnicima
               - tekuće pročišćavanje fonda
               - godišnji otpis
               - pružanje informacijskih usluga u okviru svoje  djelatnosti
               - razvoj i usavršavanje struke prema vlastitim mogućnostima
· održavanje online platformi: WEB, FB profil knjižnice, YT kanal
· pripremati i održavati aktivnosti bliske knjižničnoj djelatnosti u svrhu promicanja čitateljskih navika i knjižničnih usluga, odnosno stvaranja pouzdanog mjesta za kvalitetno provođenje slobodnog vremena u skladu s financijskim, tehničkim i kadrovskim mogućnostima :
                 - radionice za djecu i odrasle
                 - predavanja, edukacije, promocije, izložbe, radionice i dr.
· suradnja s odgojno-obrazovnim ustanovama, udrugama građana, te pojedincima i volonterima
· suradnja s medijima u cilju informiranja javnosti i promocije
·  stručna usavršavanja; formalna i neformalna
· u suradnji s osnivačem zajedničko planiranje i razvijanje  s ciljem rasta i  napretka knjižnične djelatnosti u zajednici
2. Prostor i oprema
U 2026.g. planiramo nastaviti s opremanjem prostora u skladu s mogućnostima. Posebno ističemo potrebu opremanjem kutka za mlade kako bi učinili prostor privlačnijim i udobnijim za mlade. Također je potrebno opremiti čajnu kuhinju predviđenu projektom.

Osim knjižničnog inventara u 2026. treba planirati i zamjenu ulaznih vrata knjižnice jer postojeća ne osiguravaju zaštitu od svih vremenskih nepogoda, naročito kiše.

3. Ustrojstvo
Knjižnica će svoju djelatnost obavljati kroz 3 odjela:

- odjel za odrasle (prizemlje- beletristika)

- odjel za djecu i mlade (prizemlje- sve)

- čitaonica/ tihi rad ( 1. kat, referentna, zavičajna i zbirka rariteta)

Odjel za odrasle obavljati će slijedeće poslove: 

· Rad s korisnicima ( učlanjivanje, pružanje informacija o građi u knjižnici, posuđivanje građe, upute o korištenju građe i zbirki, upotreba računala, stručna i tehnička obrada građe,  zaštita i smještaj građe te ostali knjižnični poslovi).

· Održavanje, objave i razvoj online platformi ( web i fb profil)

· Uspostava sustava naplate zakasnina. 

· Događanja uživo i/ ili online prema kalendaru događanja u cilju promocije čitanja, razvoja struke te vidljivosti knjižnice

Odjel za djecu:

- Redovni rad s korisnicima

- Događanja uživo ili online prema kalendaru događanja u cilju promocije čitanja, pismenosti,  razvoja znanja, vještina i socijalizacije djece.

Promocije o događanjima te izvještavanje javnosti o radu knjižnice u 2026.g. provodit ćemo putem online medija, web i fb stranice knjižnice te putem plakata i oglasne ploče.

4. Stručno osoblje
Knjižnica ima dvije stručne djelatnice: knjižničarka  Mandalena Sinković Pavlović, zaposlena  (Ugovor na određeno) na mjestu ravnateljice te od ožujka 2025.g. na pola radnog vremenaj  (drugu polovicu radi u drugoj instituciji) i knjižnična tehničarka (Ugovor na neodređeno) Đurđica Ujdurović.

Zbog isteka mandata ( 1. travnja 2026.) i promjena koje su nastupile u 2025.g. potrebno je planirati raspisivanje natječaja ( siječanj 2026.) za ravnatelja knjižnice te satnicu radnog vremena povećati na punu te planirati uvođenje novog stručnog  kadra.

Za provođenje dodatnih programa, knjižnica će angažirati vanjske suradnike ovisno o mogućnostima. Poslove čišćenja i održavanja higijene obavlja čistačica općine, a kada to ne bude moguće ( bolovanja ) uključiti ćemo usluge servisa za čišćenje ( vanjski suradnici).

Za računovodstvene poslove Knjižnice odgovorno je računovodstvo Općine Gradac koje se obavlja kroz riznično poslovanje.

Stručna usavršavanja tijekom 2026.g odnositi  će se kao i dosada najvećim dijelom na online edukacije i webinare koji odgovaraju potrebama knjižnice i struke te pohađanjima edukacija uživo prema financijskim mogućnostima.

5. Knjižnični fond i korisnici
5.1. Knjižnični fond
U 2026. .g. očekujemo prinos građe oko 600-700  jedinica građe što će uglavnom ovisiti o cijeni knjige te dostupnim financijskim sredstvima za programe nabave građe, a osim kupnjom vlastitim sredstvima, knjige će se najvećim dijelom financirati bespovratnim sredstvima Ministarstva kulture i medija te putem dara i donacija.

Nabava fonda odvijati će se prema planu nabave koji se temelji na potrebama fonda i potrebama korisnika(desiderata), tržišnim trendovima te preporukama struke i Standardima za narodne knjižnice. Zbog izostanka skladišnog prostora knjižnica  će ograničiti prihvat darova na građu  za kojom postoji interes ili se na bilo koji način tiče našeg zavičaja dok će se nepotrebna građa prosljeđivati dalje zainteresiranim subjektima odnosno pohraniti za potrebe besplatnih plažnih knjižnica..

5.2. Korisnici
U 2026. godini planiranim aktivnostima i programima cilj je stvaranje nove publike i poticanja postojeće na aktivno korištenje. Zbog važnosti čitanja od najranije dobi u 2026. planiramo provoditi promotivne čitalačke kampanje kako na nacionalnoj tako i na lokalnoj razini dok bogatom i aktualnom ponudom te zanimljivim programima planiramo održati postojeće i privući nove korisnike.

6. Kulturna, edukativna i zabavna događanja
U 2026. godini planiramo ostvariti brojne suradnje s lokalnim udrugama, institucijama i pojedincima koja programski odgovaraju potrebama knjižnice ili doprinose primjerima pozitivnih društvenih promjena prema obostranim kapacitetima.

U cilju promocije čitanja i popularizaciji knjige u 2026. g. planiramo ugostiti  više autora/pisaca ovisno o financijskim mogućnostima Knjižnice, ponudi samih autora te interesu javnosti i visini troškova.

Također planiramo ostvariti niz edukativnih radionica za djecu i odrasle u suradnji s vanjskim suradnicima. U 2026.g. nastavljamo s postojećim aktivnosti rada Čitateljskog kluba OkHsG. 

Planirana događanja u 2026.g.:
Siječanj:
-     Proglašenje najČitača 2025.

-     Kampanja 15 po 15                                                                                                
Veljača:
· Obilježavanje 110. godišnjice rođenja slikara Mladena Veže- Izložba reprodukcija grafika                            

· Gostovanje autora                                                         

· Obilježavanje Međunarodnog dana darivanja knjiga(14.2.)                                                                                            
Ožujak:
· Dan žena (8.3.) gostovanje/radionica       ( suradnja s Udrugom Vrisje)                                                                                                   

· Svjetski dan poezije (21.3.) gostovanje               

· Uskrsna radionica za djecu                                                 
Travanj:                                                                                                                                                                                                                      
· Noć knjige ( 23. travanj)- program događanja  (BookKojin)     

· Ćakulaonica  (suradnja s OŠ Gradac)                                          
Svibanj:
· Majčin dan (2. nedjelja u svibnju)/radionica 
· Gostovanje                                                                                                
Lipanj:
· Svjetski dan okoliša i Svjetski dan oceana ( 5. i 8. lipnja) radionica    

Srpanj:   Mala baletna škola/ radionice za djecu 
Kolovoz: Aktivnosti vezane uz 5 plažnih knjižnica (Gradac, Brist, Podaca, Zaostrog)
Rujan:       

· Gostovanje  autora/pisca                                         
Listopad:
· Mjesec hrvatske knjige( 15.10.-15.11.)    
· Gostovanje                                                                       
Studeni:
· Mjesec hrvatske knjige (-15.11.)  - program događanja tijekom 30 dana                                                                         
· Dan hrvatskih knjižnica (11.11.)                                                                           
Prosinac:
· Adventske radionice                                                                                     

Klasa: 612-04/26-01-02

Ur.broj: 2147/04–01-26-01

Gradac, 16. siječnja 2026.

                                                                                         Mandalena Sinković Pavlović, ravnateljica

Dostaviti:

1. Općina Gradac

2. Matična služba – GKMM

3. Pismohrana- Knjižnica

